Source: https://www.najpravo.sk/obcianske-pravo/rady-a-vzory/vzory-zalob-a-zmluv/d/darovanie-nehnutelnosti-maloletemu-3-krok-navrh-na-schvalenie-pravneho-ukonu-vzor.html
Timestamp: 2019-06-25 06:29:42+00:00

Document:
Darovanie nehnuteľnosti maloletému - 3. krok návrh na schválenie právneho úkonu (vzor) | D | Najprávo.sk - najlepší právny poradca
Darovanie nehnuteľnosti maloletému - 3. krok návrh na schválenie právneho úkonu (vzor)
4.3. 2011, 17:41 | Stanislava Ďurišová
Medická 22
Návrh na schválenie právneho úkonu maloletých podľa § 179 OSP
Navrhovateľ: 1) Nina Malá, rod. Veľká, nar.22.05.1982, bytom Hollého 22/2, 019 03 Zvolen, občan SR a 2) Milan Malý, nar.05.03.1978, bytom Hollého 22/2, 019 03 Zvolen, občan SR
zákonní zástupcovia maloletých: 1) mal. Roman Malý, nar.12.02.2001, bytom Hollého 22/2, 019 03 Zvolen, občan SR a 2) mal. Mária Malá, nar.15.11.1999, bytom Hollého 22/2, 019 03 Zvolen, občan SR
fotokópia darovacej zmluvy a zmluvy o zriadení vecného bremena zo dňa 16.11.2010 – 3x
fotokópia uznesenia Okresného súdu Zvolen pod spis. zn.: 10P/88/2010 zo dňa 01.09.2010 – 3x
fotokópie rodných listov detí – 3x
LV č. 422 – 3x
Sme rodičmi maloletých detí Romana Malého, nar.12.02.2001 a Márie Malej, nar.15.11.1999. S deťmi bývame v spoločnej domácnosti vo Zvolene, na adrese: Hollého 22/2, 019 03 Zvolen. Stará matka detí Lujza Malá, rod. Suchá, nar.25.11.1954, bytom Hviezdoslavova 123/4, Zvolen, sa rozhodla darovať im parcelu KN C 396/1, o výmere 9245 m2, druh pozemku orná pôda, v okrese: Zvolen, v obci: ZVOLEN, v katastrálnom území: Zvolen. Nehnuteľnosť je v katastri zapísaná na LV č. 422. Keďže podľa § 46 Občianskeho zákonníka zmluvy o prevode nehnuteľností musia mať písomnú formu, previedla stará matka detí predmetné nehnuteľnosti na maloletých zmluvou zo dňa 16.11.2010.
výsluch účastníkov zmluvy
LV č. 422
Zmluva zo dňa 16.11.2010 je darovacou zmluvou uzavretou podľa § 628 a nasl. Občianskeho zákonníka a zároveň zmluvou o zriadení vecného bremena podľa § 151n a nasl. Občianskeho zákonníka, v prospech matky maloletých detí Niny Malej, rod. Veľkej, nar.22.05.1982 a otca maloletých detí Milana Malého, nar.05.03.1978, spočívajúceho v práve uvedených osôb do svojej smrti bezodplatne užívať nehnuteľnosť, ktorá tvorí predmet darovacej zmluvy v plnom rozsahu. Pretože maloletý Roman a maloletá Mária nemajú ešte spôsobilosť na právne úkony, bolo potrebné schváliť tento právny úkon súdom.
Keďže v darovacej zmluve a v zmluve o zriadení vecného bremena zo dňa 16.11.2010, ktorou chcela Lujza Malá, rod. Suchá darovať maloletým deťom Romanovi Malému a Márii Malej v nej uvedenú nehnuteľnosť, malo dôjsť zároveň aj k zriadeniu vecného bremena v prospech rodičov maloletých detí a to Niny Malej, rod. Veľkej a Milana Malého, nemohol žiaden z nás v mene maloletých, vzhľadom na možnú kolíziu záujmov, túto zmluvu podpísať. Mohol ju podpísať iba kolízny opatrovník, ustanovený súdom. S darkyňou Lujzou Malou, rod. Suchou sme sa dohodli, že kolíznou opatrovníčkou pre tento prípad môže byť sestra otca maloletých detí Zuzana Dlhá, rod. Malá, nar.28.05.1980, r. č. 805528/7888, bytom Hollého 58/7, Zvolen. Dňa 16.07.2010 sme ako zákonní zástupcovia maloletých detí podali na Okresný súd Zvolen návrh na ustanovenie kolízneho opatrovníka zo dňa 15.07.2010. Keďže i Zuzana Dlhá vyslovila svoj súhlas s ustanovením za kolízneho opatrovníka a to v písomnom vyjadrení, súd nášmu návrhu vyhovel a uznesením pod spis. zn.: 10P/88/2010, zo dňa 01.09.2010, ktoré nadobudlo právoplatnosť a vykonateľnosť dňom 30.09.2010, ustanovil Zuzanu Dlhú, rod. Malú, za kolízneho opatrovníka pre mal. Romana Malého, nar.12.02.2001 a mal. Máriu Malú, nar.15.11.1999, na účel ich zastupovania pri uzavretí darovacej zmluvy medzi darkyňou Lujzou Malou, rod. Suchou, nar.25.11.1954 a obdarovanými mal. Romanom Malým, nar.12.02.2001 a mal. Máriou Malou, nar.15.11.1999, ktorej predmetom je nehnuteľnosť zapísaná na LV č. 422 a to parcela KN C 396/1 o výmere 9245 m², druh pozemku orná pôda, nachádzajúca sa v k. ú. Zvolen, v obci: ZVOLEN, v okrese: Zvolen a pri uzavretí zmluvy o zriadení vecného bremena, spočívajúceho v práve doživotného užívania celej parcely v plnom rozsahu, z ktorého oprávnenými budú Nina Malá, rod. Veľká, nar.22.05.1982 a Milan Malý, nar.05.03.1978 a povinnými budú mal. Roman Malý, nar.12.02.2001 a mal. Mária Malá, nar.15.11.1999.
fotokópia uznesenia Okresného súdu Zvolen, pod spis. zn.: 10P/88/2010 zo dňa 01.09.2010
Dňa 16.11.2010 došlo k uzavretiu darovacej zmluvy a zmluvy o zriadení vecného bremena. Pretože maloleté deti Roman a Mária nemajú ešte 18 rokov, nemajú spôsobilosť uzatvárať sami vo vlastnom mene zmluvy o prevode nehnuteľností, ani tieto podpísať, boli pri uzavieraní a podpise predmetnej zmluvy zastupované súdom ustanovenou kolíznou opatrovníčkou Zuzanou Dlhou, rod. Malou. Uzavretie vyššie uvedenej zmluvy je v ich záujme a v ich prospech.
fotokópia darovacej zmluvy a zmluvy o zriadení vecného bremena zo dňa 16.11.2010
Podľa § 179 Občianskeho súdneho poriadku, ak je pre platnosť právneho úkonu, ktorý urobil zákonný zástupca za maloletého, potrebné schválenie súdu, súd ho schváli, ak je to v záujme maloletého.
V zmysle § 193 Občianskeho súdneho poriadku, platia pre opatrovnícke konanie § 176 až 180 obdobne.
Vzhľadom na uvedené skutočnosti navrhujeme, aby súd po vykonanom dokazovaní vyniesol tento
Súd schvaľuje darovaciu zmluvu zo dňa 16.11.2010 uzavretú podľa § 628 a nasl. Občianskeho zákonníka medzi darkyňou Lujzou Malou, rod. Suchou, nar.25.11.1954 a obdarovanými maloletými deťmi Romanom Malým, nar.12.02.2001 a Máriou Malou, nar.15.11.1999, ktorú za maloletých podpísala ich kolízna opatrovníčka Zuzana Dlhá, rod. Malá, nar.28.05.1980, na základe ktorej maloletí nadobudli parcelu KN C 396/1, o výmere 9245 m2, orná pôda, zapísanú v katastri nehnuteľností na LV č. 422, nachádzajúcu sa v k. ú. Zvolen, v obci: ZVOLEN, v okrese: Zvolen, v podiele každý po ½ a taktiež zmluvu o zriadení vecného bremena uzavretú podľa § 151n a nasl. Občianskeho zákonníka v prospech rodičov maloletých detí a to Niny Malej, rod. Veľkej, nar.22.05.1982 a Milana Malého, nar.05.03.1978, spočívajúceho v práve uvedených osôb do svojej smrti bezodplatne užívať nehnuteľnosť, ktorá tvorí predmet darovacej zmluvy zo dňa 16.11.2010 v plnom rozsahu, ktorú zmluvu za maloleté deti podpísala ich kolízna opatrovníčka Zuzana Dlhá, rod. Malá, nar.28.05.1980.
Nina Malá ....
Milan Malý ...
dovolanie úroky z omeškania odvolanie vedľajší účastník mediácia podielové spoluvlastníctvo exekúcia spotrebiteľ súdne poplatky trovy konania ochrana osobnosti judikatúra náhrada škody rekodifikácia bezpodielové spoluvlastníctvo manželov oslobodenie od súdnych poplatkov náhrada trov konania premlčanie dokazovanie dedenie
Návštev: 10940909 | Pravidlá používania portálu | Napíšte nám | Tvorba web stránok, www.webcreators.sk | WebHosting, www.hostcreators.sk | Admin

References: § 179
 § 46
 § 628
 § 151
 súd 
 súd 
 § 179
 súd 
 § 193
 § 176
 súd 

Súd 
 § 628
 § 151